Rușii explică de ce au raportat mai puține decese provocate de noul virus.
Rusia are 252.245 bolnavi de coronavirus şi 2.305 decese înregistrate până acum. Autorităţile spun că 60% dintre decesele totale nu pot fi puse pe seama Covid-19. Pacienţii respectivi sufereau de alte boli: afecţiuni cardiace, cancer, leucemie sau boli autoimune.
Departamentul pentru sănătate de la Moscova a fost acuzat că nu a raportat numărul real al deceselor provocate de Covid-19. Într-un comunicat, oficialii argumentează că multe dintre decese nu pot fi puse pe seama coronavirusului, pentru că pacienţii se confruntau cu alte boli în stagiu terminal."În unele cazuri, este imposibil să punem decesele pe seama COVID-19. În mai mult de 60% dintre cazuri, decesele au fost provocate de cauze alternative evidente, cum ar fi insuficienţa cardiacă, cancer în stagiul patru, leucemie sau alte boli incurabile", se arată în comunicat.Oficialii de la Moscova au mai declarat că toate victimele sunt autopsiate pentru a releva cauza morţii şi afirmă că cifrele raportate sunt exacte.Rusia este a doua ţară din lume la numărul de îmbolnăviri, după Statele Unite ale Americii.Sursa foto: Profimedia.